# **Upute za izradu seminarskog rada**

# **Uvod**

* **numerira se** rednim arapskim brojem,
* sadrži početne informacije o problemu koji je tema samog rada, osnovne naznake teme rada, način obrade problema, strukturu rada

# **Razrada**

U ovom dijelu potrebno je obraditi temu po poglavljima, dati prikaz metodologije rada (definirati problem, cilj i zadatke, …).

### **OBLIKOVANJA teksta**

* **Tijelo** teksta:
	+ Serifni font Times New Roman,
	+ veličina slova 12
* **Naslovi** u tekstu:
	+ **Calibri (naslovi)**,
	+ **podebljani (bold),**
	+ veličine (14, 16, 18 ili 20).
	+ veličina naslova ovisi o njegovoj razini (podnaslovi i sl.) i o vlastitom izboru
* **Prored** (line spacing) 1,5 redak
* **Razmak**
	1. **između odlomaka** postaviti na: 6pt prije i 6pt poslije
	2. **nakon naslova i podnaslova** povećati na 18pt
	3. ispred naziva **SLIKE** te nakon oznake slike (npr. slika 1.2.) postaviti na 12pt
* **Margine** su 2,50 (gore, dolje) odnosno 2,00 (lijevo, desno)
* **Poravnanje** odlomaka OBOSTRANO (poravnat tekst obje strane)
* Pisanje u **paragrafima** (odlomcima) OBAVEZNO
* **Uvlake**
	1. cijeli paragraf uvučen - lijevu i desnu uvlaku postaviti na 0 cm
	2. početak paragrafa uvučen - posebnu uvlaku PRVOG REDKA postaviti na 1,50 cm
* **Tablice** i **slike** moraju imati
	1. naznaku (npr. Tablica 1.1, Grafikon 1.5., Slika 2.3.,…) s odgovarajućim rednim brojem
	2. naslov (iznad tablice, slike, grafikona,..)
	3. izvor podataka (ispod tablice, slike, grafikona,..)

Izvor se navodi ako ih nije izradio sam autor rada (učenik). Ukoliko se slike i tablice navode u tekstu, tada ih se navodi u zagradama (Tablica 1.). Popis tablica i slika uvrštava se nakon popisa literature, a sadržava naznaku popis tablica (slika) te redni broj i naslov tablice/slike naveden prema redoslijedu pojavljivanja.

* **Navođenje (CITATI)** ili pozivanje na rezultate ili metodologiju nekog autora koristi se prilikom:
	1. svakog izravnog navođenja («…….») u tekstu,
	2. navođenja svakog činjeničnog iskaza koji nije općenito poznat, s tim da je autor takvog iskaza neka određena osoba te prilikom prepričavanja teksta vlastitim riječima (parafraziranja).
* **Prilikom** **navođenja** koristi se jedan od tri uobičajena načina prikazivanja izvora podataka:
	1. **u tekstu** – u samom tijelu teksta se navodi izvor podataka u zagradama (prezime, inicijal imena, godina izdanja, dvotočka te stranica na kojoj se nalazi navedeni podatak npr. (Mijatović, A. 1999:55);
		+ ukoliko se navodi više radova istog autora izdanih iste godine koristi se podklasifikacija a, b, c… (Mijatović, A. 1999b:44),
		+ ukoliko izvor ima više od dva autora navodi se ime prvog i suradnici (Findak i sur. 1986:33)).
	2. **fusnota** – umeće se na donji rub stranice, označavaju se rednim brojevima od 1 nadalje i sadrže cjelovitu informaciju o izvoru podataka (ime i prezime autora, naslov rada, izdavač, godina te stranicu na kojoj se nalazi navedeni podatak.
	3. **endnota** – na posebnoj stranici koja se uvrštava nakon literature s naznakom «popis izvora podataka», a podatci se navode identično kao i fusnote. Ako koristimo citat iz djela koje je upravo navođeno u prethodnom citatu dovoljno je napisati Ibid (ibidem= na navedenom mjestu) i stranicu s koje je citat odabran.

# **Zaključak**

Prikaz rezultata, činjenica i spoznaja po završetku rada. U zaključku se može prokomentirati i raspon cijena s obzirom na kvalitetu uređaja i tehnologiju izrade, ubaciti tablica s zanimljivim cjenicima.

Također, priložiti upit na temelju kojeg želite kupiti računalo. Navesti o kakvom tipu računala se radi (uredsko, gejmersko, profesionalno, super računalo,..). Priložiti dobivenu ponudu (tri ili više njih) koju ste zaprimili od registriranih tvrki za prodaju računala.

Iznijeti i vlastito mišljenje o dobivenim ponudama, rasponu cijena,.. s naglaskom na komponentu računala koju ste obradili u svom seminarskom radu.

# **Popis literature**

Ukoliko se koriste različiti tipovi literature (npr. knjige, stručni članci, novinski članci, Internet stranice i ostalo) potrebno ih je grupirati ovisno o vrsti,

Unutar svake grupacije izvori moraju biti navedeni abecednim redom i numerirani arapskim brojevima.

Više o literaturi ćete pronaći na kraju ovog dokumenta pod naslovom:

**UPUTE ZA IZRADU POPISA LITERATURE**:

#  **Prilozi**

U priloge uvrštavamo materijale korištene za prikupljanje podataka (npr. **Pitanja i odgovore koje ste pripremili za anketu,** članke ili njihove korištene kopije, originale ponuda koje ste dobili za kupovinu računala,....)

# **UPUTE ZA IZRADU POPISA LITERATURE:**

Popis izvora korištenih u tekstu navodi se na kraju rada. Taj popis se naziva Literatura ili Bibliografija. U popisu literature važno je popisati sve izvore koji su spomenuti u tekstu kao i izvore pomoću kojih je sadržaj rada sastavljen. U popisu se ne navode izvori koji nisu spomenuti u tekstu.

## **U popisu literature, obavezni elementi bibliografske jedinice su**

* **autor(i)**
	+ koji se navode abecednim redom prema prezimenu autora ili prvoga autora ako ih ima više
	+ iza prezimena piše se zarez (budući da je riječ o inverziji)
	+ između autorā piše se točka sa zarezom
* **godina objavljivanja**
* **naslov i podnaslov (kurziv!)**
* ostali podatci za jedinstvenu identifikaciju (najbolje preuzeti s izvornika)
	+ **broj izdanja (ako nije prvo), mjesto izdavanja, izdavač (nakladnik)**
	+ **URL, datum pristupa**
* ​**Važno**je napomenuti da su mrežni izvori nestalni, odnosno podložni stalnim promjenama (npr. Wikipedija) te je nužno k**od navođenja mrežnih izvora navesti i datum pristupa dokumentu**, osim u slučaju kada je dokument označen trajnom oznakom DOI (engl. digital object identifier)

## **Redoslijed podataka u bibliografskoj jedinici**

* autor(i), godina izdanja i naslov
* ostali podatci (urednik, izdavač, mjesto izdanja, broj stranica i slično) ovise o vrsti publikacije

**PRIMJERI navođenja bibliografskih jedinica**

**a) knjiga:**

* jedan autor: Vukojević, Luka. 2009. *Izražavanje posljedičnih odnosa u hrvatskome standardnom jeziku*. Institut za hrvatski jezik i jezikoslovlje. Zagreb.
* do tri autora: Vukušić, Stjepan; Zoričić, Ivan; Grasselli-Vukušić, Marija. 2007. *Naglasak u hrvatskome književnom jeziku*. Nakladni zavod Globus. Zagreb.
* više od tri autora: Amidžić-Peročević, Katica i dr. 1994. *Oporezivanje dohodaka i dobitaka*. RRiF. Zagreb.
* bez podatka o autoru (navodi se urednik ili priređivač):
	+ *Obrada jezika i prikaz znanja*. 1993. Ur. Tkalac, Slavko; Tuđman, Miroslav. Zavod za informacijske studije. Zagreb.
	+ *Hrvatski književni romantizam*. 2002. Priredio Jelčić, Dubravko. Školska knjiga. Zagreb.
* više izdanja: Barić, Eugenija i dr. 21990. *Gramatika hrvatskoga književnog jezika*. Školska knjiga. Zagreb.
* više izdavača: Kaštela, Slobodan. 2008. *Prometno pravo*. Školska knjiga – Fakultet prometnih znanosti Sveučilišta u Zagrebu. Zagreb.
* više mjesta izdanja: Zgusta, Ladislav. 1971. *Manual of Lexicography*. Academia – Mouton. The Hague – Paris – Prague.

b) **časopis**: Petrić, Lidija; Pranić, Ljudevit. 2010. Ekološka svijest u hrvatskoj smještajnoj industriji. *Acta Turistica Nova* 4/1. 5–21.

c) **zbornik**: Vince, Jasna. 2010. Nominativ prema ostalim padežima. *Sintaksa padeža: Zbornik radova znanstvenoga skupa s međunarodnim sudjelovanjem* Drugi hrvatski sintaktički dani. Ur. Birtić, Matea; Brozović Rončević, Dunja. Institut za hrvatski jezik i jezikoslovlje. Zagreb.

d)**mrežna i elektronička vrela**:

* tekst na mrežnoj stranici: Radić, Drago. *Informatička abeceda*. Split. http://www.informatika.buzdo.com/index.html (pristupljeno 11. travnja 2010.).
* rad u elektroničkome časopisu: Udiljak Bugarinovski, Zrinka; Pavelić, Damir. 2002. Informatizacija Knjižnice i dokumentacije Ekonomskog fakulteta u Zagrebu i edukacija korisnika. *Edupoint*. CARNet. Zagreb. 1–7. http://edupoint.carnet.hr/casopis/broj-04/clanak-01/ekonomski.pdf (pristupljeno 14. svibnja 2003.).
* elektronički medij (CD-ROM, DVD-ROM i slično): Lešković Česmadžiski, Mirjana. 1999. *Uloga i značenje sajamskog nastupa* [CD-ROM]. Ekonomski fakultet Sveučilišta u Zagrebu. Zagreb.

e) **kvalifikacijski radovi, npr magistarski rad: Vrdoljak-Raguž, Ivona. 2005. *Specifičnosti stilova upravljanja i profila menadžera u hotelijerstvu Dubrovačko-neretvanske županije*. Magistarski rad. Fakultet za turizam i vanjsku trgovinu Sveučilišta u Dubrovniku. Dubrovnik. 148 str.**

f) **enciklopedijska natuknica:** Biologija. 2000. Hrvatska enciklopedija. Leksikografski zavod Miroslav Krleža. Zagreb

## **U bilješkama u tekstu obavezni elementi su:**

* prezime autora ili naslov – ako autor nije poznat
* datum (godina objavljivanja) i, ako je potrebno, broj stranice

## **PRIMJERi navođenja u tekstu**Rad se u tekstu navodi u zagradama. Navodi se prezime autora i godina izdanja, koja se dvotočkom odvaja od oznake stranice.

* (Karabalić 2010: 139)
* (Silić i Pranjković 2005: 97–99)
* (Birtić i dr. 2012: 297)
* (Vukušić, Zoričić i Grasselli-Vukušić 2007).



## **SLIKA preuzeta s internet izvora**

* Iznad preuzete slike napisati **naziv slike** (putem opcije Insert caption)
* Ispod preuzete slike napisati **potpuni izvor podataka**, koji uključuje direktnu poveznicu, font veličine 10pt
* U popisu literature, piše se **potpuna referenca**

Više o zakonskim i etičkim aspektima korištenja informacija, zaštiti autorskih prava, intelektualnom i industrijskom vlasništvu, o licencama, otkrivanju plagijata, o sustavima i **stilovima citiranja**, o osnovnim pravilima i definicijama citiranja, o**bibliografskim bilješkama**i literaturi možete pročitati na linku:[Prirucnik\_Citiranje-u-digitalnom-okruzenju-1](https://pilot.e-skole.hr/wp-content/uploads/2018/03/Prirucnik_Citiranje-u-digitalnom-okruzenju-1.pdf)

**Materijali su preuzeti sa sljedećih stranica:**

<http://pravopis.hr/>

[Citiranje\_parafraziranje\_i\_upucivanje\_na\_izvor\_e\_skripta](https://www.hrstud.unizg.hr/images/50014310/Citiranje_parafraziranje_i_upucivanje_na_izvor_e_skripta.pdf)